Document ID: 32011R0011

A BIZOTTSÁG 11/2011/EU RENDELETE
(2011. január 7.)
az áruk Kombinált Nómenklatúra szerinti besorolásáról szóló egyes rendeletek módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
Az egyes árucikkeknek a Kombinált Nómenklatúra szerinti besorolásáról szóló, 1998. augusztus 27-i 1858/98/EK bizottsági rendelet (2) a táplálékkiegészítőként felhasznált, zselatinkapszulában bemutatott cápaporcport a 0305 vtsz. alá sorolta be. Az egyes árucikkeknek a Kombinált Nómenklatúra szerinti besorolásáról szóló, 1992. december 3-i 3513/92/EGK bizottsági rendelet (3) a táplálékkiegészítőként felhasznált, zselatinkapszulában bemutatott kezelt olajat (mely parlagi ligetszépéből nyert olajat, tejzsírt és E-vitamint tartalmaz) a 1517 vtsz. alá sorolta be.
(2)
A C-410/08 - C-412/08. sz. Swiss Caps AG kontra Hauptzollamt Singen egyesített ügyekben hozott ítéletében (4) az Európai Unió Bírósága megállapította, hogy a táplálékkiegészítőként való felhasználásra szánt, kapszulákban bemutatott termékeket a 2106 vtsz. alá, másutt nem említett élelmiszer-készítményként kell besorolni.
(3)
Ennek megfelelően, a vámtarifa-besorolások közötti eltérések kiküszöbölése és a Kombinált Nómenklatúra EU-n belüli egységes alkalmazásának biztosítása érdekében az 1858/98/EK és a 3513/92/EGK rendeletet ki kell igazítani.
(4)
Az 1858/98/EK és a 3513/92/EGK rendeletet ezért ennek megfelelően módosítani szükséges.
(5)
E kiigazítások mellett az áruk Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről szóló, 2009. november 26-i 1179/2009/EK bizottsági rendeletet (5) is módosítani szükséges. Az említett rendeletben az I., a II. és a III. mellékletben található táblázatok sorolják fel a - rendre a KN-kód módosítása, a rendelet valamely elemének elhagyása, illetőleg a teljes rendelet hatályon kívül helyezése formájában - módosított rendeleteket. Az említett I. mellékletben foglalt táblázat 1. jelű sora és az említett III. mellékletben foglalt táblázat 3. jelű sora egyaránt az 1979. március 13-i 484/79/EGK bizottsági rendeletre (6) vonatkozik; hasonlóképpen, az említett I. mellékletben foglalt táblázat 79. jelű sora és az említett II. mellékletben foglalt táblázat 31. jelű sora egyaránt az 1995. november 21-i 2696/95/EK bizottsági rendelet (7) mellékletében foglalt táblázat 3. pontjára vonatkozik.
(6)
A helyzet orvoslása érdekében az 1179/2009/EK bizottsági rendelet I. mellékletét az 1. és a 79. jelű sor törlése útján módosítani kell.
(7)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Az 1858/98/EK rendelet mellékletében foglalt táblázat 2. pontját el kell hagyni.
2. cikk
A 3513/92/EGK rendelet mellékletében foglalt táblázat 1. pontját el kell hagyni.
3. cikk
Az 1179/2009/EK bizottsági rendelet I. mellékletében foglalt táblázat 1. és 79. jelű sorát el kell hagyni.
4. cikk
Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. január 7-én.

Labels: 3
15
19